Janne Leino

Janne Henrik Leino (s. 1969 Harjavalta) on nakkilalaistaustainen yrittäjä ja crossover singer. Hän on toiminut Charlies-orkesterin laulusolistina vuosina 2004–2010. Nykyään Janne Leino on soolouralla.
Musiikillinen ura.
Janne kokeili soolouraa vuonna 1999 kun hän julkaisi TranSoundin kautta nimikkolevyn jossa oli viisi kappaletta. Kaikki levyn kappaleet ovat Janne Leinon säveltämiä ja sanoittamia. Seuraavana vuonna ilmestyi single Valontanssi, joka on Janne Leinon käsialaa. Singlellä oli myös kappale Mukaan vaan. Lisäksi singlellä oli taustalaulajina Mari Suominen ja T. Keränen.
Charles Plogmanin lähdettyä Charlies-yhtyeestä Janne liittyi Charliesiin, jossa hän oli laulusolistina. Lisäksi hän sanoitti myös Ystäväin-levylle osan kappaleista ja tehnyt yhdeksän käännöskappaletta kuten Kesälemmikkini ja Taivas on viilee.
Vuonna 2005 Janne vieraili Tammelan veteraanikuoron julkaisemalla Tammelan järvet-levyllä jossa oli mukana myös joitakin tunnettuja muusikoita kuten Erkki Liikanen ja Timo Tervomaa. Lisäksi Janne sanoitti pari kappaletta levylle, joista yhden Janne esitti itse. Janne on myös vieraillut Meiju Suvaksen levyllä Missä milloin vaan ja Pauli Haapalaisen levyllä Kaikille tähdet loistaa.
Janne Leino siirtyi musiikilliselle soolouralle vuonna 2010. Ensimmäinen soolosingle Matkaani teen julkaistiin 20.9.2010 (Universal Music Oy). Kappaleen ovat säveltäneet Maki Kolehmainen ja Mats Tärnfors ja sanoittaneet Jimi Constantine ja Eppu Uutinen. Seuraavana vuonna julkaistiin albumi Sytytä mut jonka kappaleista suurin osa on Maki Kolehmaisen säveltämiä. Lisäksi Janne Leino sanoitti kappaleen Puumanainen yhdessä Jimi Constantinen ja Eppu Uutisen kanssa ja toimi säveltäjänä kappaleelle Siirrän tuolin aurinkoon. Soolouralle lähdöstä asti Janne on tehnyt keikkoja Jari Sillanpään taustaorkesterina tunnetun Men In Black-yhtyeen kanssa.
Seuraavna sooloalbumin "Suloinen" julkaisi vuonna 2013 Sony. Levyllä on myös viidestä kappaleesta koostuva "Janne goes Hollywood" -osio ja Sanin kanssa julkaistu duetto "Joulukortti", joka tehtiin jo vuonna 2011. Leino on suunnittellut kolmatta sooloalbumia ja sille Suomi-filmi-elokuviin liittyvää teemaosiota. 
Opiskelut.
Janne Leinon syntymäpaikka on Harjavalta, mutta lapsuuden ja nuoruuden hän on viettänyt Nakkilassa. Janne kävi koulut Nakkilassa aina ylioppilaaksi valmistumiseen asti, jonka jälkeen hän muutti opiskeluiden perässä Helsinkiin, jossa aloitti farmasian opiskelut syksyllä 1988. Leino on valmistunut Helsingin yliopistosta vuonna 1995 proviisoriksi, farmasian lisensiaatiksi 2000 (teollisuusfarmasia) ja väittellyt farmasian tohtoriksi biofarmasian alalta 2004. Muista opillisista ansioista keskeisin on Executive Master of Business Administration (eMBA) koulutusohjelma Oulun yliopistosta vuonna 2009. Koulutukseltaan Janne Leino on proviisori, teollisuusfarmasian lisensiaatti ja farmasian tohtori, väitellyt vuonna 2004. Janne on suorittanut lisäksi muita opintoja; executive MB, JOKO tutkinto, YJEAT ja yrittäjän ammattitutkinnot.
Ammatillinen ura.
Janne Leinon ammattililinen ura alkoi Farmasian laitoksen amanuenssina vuonna 1995, valmistuttuaan proviisoriksi Helsingin yliopistosta. Samana vuonna hän aloitti kuitenkin lääketukkukappa Oriola Oy:ssä proviisorin tehtävät. Janne sai siirron Oriola Oy:n Oulun liikkeen paikallisjohtajaksi ja vastuunalaiseksi johtajaksi vuonna 1997. Tämän jälkeen hän siirtyi Espooseen Oriola Oy:n Tukkukauppa-yksikön johtajan tehtävään vuonna 2001. Vuonna 2004 Janne aloitti toimen Loimaalla apteekissa proviisorin tehtävissä, kunnes 2007 hän aloitti Oulun III apteekin apteekkarina, jossa tehtävässä hän toimii edelleen. Janne on perustanut ja ollut perustamassa useita yrityksiä ja toimii monissa niissä yrittäjänä ja osakkaana edelleen.
Janne Leino toimii yli 110-vuotiaan Oulun III Hansa Apteekin apteekkarina. Aikaisemmin hän toimi terveydenhuollon tukkukauppa Oriola Oy:ssä (nyk. Oriola-KD Oyj) Oulun toimipisteen paikallisjohtajana ja sittemmin Orion-yhtymässä Espoossa tukkukauppayksikön johtajana (1997–2004). Hän järjestää usein terveysaiheisia luentoja.
Muuta.
Janne Leino on luonut myös ekologisen satukirjahahmon Hans Tuulimyllypoika, joka sadun muodossa opettaa lapsille luontoarvoja. Tämän lisäksi Leino on osallistunut toisenkin kirjan tekemiseen.